Huskeliste til fotballavslutninger i årene fremover

- Sette dato for avslutningen senest i slutten av august. Kontakte kommunen for leie av hallen, kontakte håndballgruppa for lån av kiosken. Avholdes vanligvis i oktober.
- Innkjøp av premier har de siste årene blitt gjort gjennom Premieskapet som har gode priser på premier. Vi pleier å kjøpe premier til en verdi av 25-35 kr pr premie som igjen havner på cirka 4000,- totalt. Antall er cirka 120 premier. Dette bør bestilles i september, men senest 14 dager før avslutningen.
-Det ble vedtatt i styret for noen år siden at foreldregruppen til niåringene er ansvarlig for å hjelpe til med gjennomføringen av avslutningen.
-Alle lag stiller med 2 gevinster på minimum 100 kr til utlodning. Alle lag stiller med 3 kanner kaffe og 3 kaker hver. Dette er passe antall kaffe og kaker.
- Kontakte lokale matvarebutikker som Kiwi og Kaxrud for å spørre om fruktkurver til utlodning. Kontakte Nannestad skisenter for sesongkort. Kontakte G-sport eller andre for å spørre om gevinster vi får eller vi kan få til en god pris. Det kan være gavekort, bekledning eller fotballutstyr. Dette bør gjøres senest 1 uke før avslutningen.
- Pølser og annet tilbehør, må bestilles av lokal butikk helst 1 uke før avslutningen, slik at de får bestilt opp ekstra med pølser osv. Vi kjøpte inn cirka 12 pakker av typen Gilde familiepakke, som inneholder 25-30 pølser pr pakke, som igjen tilsvarer 350-400 pølser (20kg).  Vi handlet inn cirka 30 flasker med 1,5 l flasker av diverse smaker som igjen tilsvarer 45 l med brus. Man kan gjerne kjøpe inn 35 flasker som mal, siden det gikk tomt i år. Til pølsene handlet vi inn 25 pakker med lomper. 2 stk 1kg ketchup, 2 stk sennep og 350 plastbeger. Totalt havnet dette på cirka 2000,-
-Vi handlet 15 loddbøker på Europris til en pris totalt på 180,- Dette holdt fint som vi kan bruke som en mal senere.
-Veksel til loddsalg bør minimum være 1500,- fordelt på 100-lapper, 50-lapper, 20/10 kroninger. Pris pr lodd 5 kroner.
-Vi handlet inn 30 blomsterbuketter som deles ut til alle i støtteapparat. Dette kostet oss cirka 4000,-
-Sjekk av lydanlegg, musikk til innmarsj bør også gjøres noen dager i forveien.
-Vi bruker bane A til spille mellom foreldre og barn, tid pr kamp bør settes til 6 minutter pr kamp. Bane B brukes til lek for barna ved å legge ut tjukkaser, matter og andre aktiviteter.
-Avslutningen har de siste årene blitt avholdt fra 1700-2000. Innmarsjen starter senest 1715, deretter kort velkomsttale fra leder, deretter premiering til lagene, blomster til lagledelse med en kort orientering om sesongen. Alle lag får applaus fra publikum. Deretter orienterer styret om praktiske ting, forteller hva man kan vinne på loddsalg, gir beskjed om mat og drikke. Rett i etterkant av denne informasjonen, settes første kamp mellom foreldre og barn i gang. Hvis planen følges, bør alle kamper være ferdig cirka klokka 1830-1845. Deretter setter man i gang med utlodning, som bør starte senest klokka 1900. Da er avslutningen ferdig cirka 1930, opprydning er ferdig cirka 2000. Styret kan måtte være i hallen til 2030 for å rydde det siste og skru av lys osv….
-Tips til utlodningen er at man bruker 2 store boller med loddene oppi, men man krøller ikke sammen loddene. De som plukker lodd kan ikke se oppi bollen når de velger lodd. Dette fungerte veldig bra og man slapp å bruke tid på lodd-krøll. 1 person har ansvar for mikrofon, 2 personer går rundt med boller, 2-3 personer står klare til å finne gaver på gavebordet. Dette gikk effektivt og fint for seg. Bruk plastbokser til loddsalg med 2 loddbøker i hver boks. Fordel diverse veksel i hver boks, noen sedler og noen mynter.
-Opprydningen: Rydd hallen, rydd kjøkken, rydd kiosk-området, rydd toalett og garderober. Tøm søppel på kjøkken, kiosk-området og tribunen. Skru av lys og sjekk at døren er låst.

Oppsummering:
- 120 premier
- Alle lag stiller med 2 gevinster, 3 kanner kaffe og 3 kaker.
- 12 pakker pølser, 20 kg, 350-400 pølser.
-35 flasker med 1,5 l brus av diverse smak. 350 plastbeger.
-25 pakker lomper. 2 store ketchup. 2 sennep.
-1500 kroner i veksel og 15 loddbøker. 
- 5 kroner pr lodd.
[bookmark: _GoBack]- Kostnad på avslutning blir cirka 10 00 kroner som legges inn i budsjett, men da er ikke inntekter på loddsalg tatt med.



